Борис Младенов-Young
Шест години здравните науки…

chitanka.info

Шест години здравните науки

ми отнеха да ги усвоя,

а билкари прости и неуки

ми подливат с болните вода.

Мисля си, че ако се захвана,

да напиша някой друг куплет,

по подобна логика ще стана

самозван и самоук поет.

С корифеите ще се преборя,

(както с мен народният знахар),

лековерни и неуки хора

ще ме обожават като цар.

Ще ми плащат суми баснословни

за бездарни стихове — менте,

но сравнени с билките отровни,

много по-безвредни ще са те!

София, България — 1987 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.